ai4bharat/Pralekha huggingface dataset:
|
விவசாயத்துறை அமைச்சகம்
|
இயங்கிவரும் வேளாண் சந்தைகளின் எண்ணிக்கை, ஊரடங்கு தொடக்கத்திலிருந்து இரட்டிப்பாகியிருக்கிறது.
பொது ஊரடங்கு காலத்தில், களஅளவில், விவசாயிகள் மற்றும் வேளாண் பணிகளை ஊக்குவிக்க பல்வேறு நடவடிக்கைகளை இந்திய அரசின் வேளாண், கூட்டுறவு மற்றும் விவசாயிகள் நல அமைச்சகம் மேற்கொண்டு வருகிறது. அந்த நடவடிக்கைகளின் தற்போதைய நிலவரம் வருமாறு;
- ஊரடங்கு தொடங்கிய போது 26.3.2020 அன்று, நாட்டில் இருந்த 2587 முதன்மை மற்றும் முக்கிய வேளாண் சந்தைகளில் 1091 சந்தைகள் இயங்கி வந்தன. 21.4.2020 நிலவரப்படி இயங்கும் சந்தைகளின் எண்ணிக்கை 2069 ஆக உள்ளது.
- 16.3.2020 உடன் ஒப்பிடுகையில், மண்டிகளுக்கு வெங்காயம், உருளைக் கிழங்கு, தக்காளி போன்ற காய்கறிகளின் வரத்து முறையே 622 சதவீதமும், 187 சதவீதமும், 210 சதவீதமும் அதிகரித்துள்ளது.
- 2020 ரபி பருவகாலத்தில், பருப்பு வகைகள், எண்ணெய் வித்துக்கள் ஆகியவை குறைந்தபட்ச ஆதரவு விலையின் அடிப்படையில் தற்போது 20 மாநிலங்களில் கொள்முதல் செய்யப்பட்டு வருகின்றன. ரூ.1447.55 கோடி மதிப்பிலான , 1,73,064 மெட்ரிக் டன் பருப்பு வகைகள், 1,35,993 மெட்ரிக் டன் எண்ணெய் வித்துக்கள் , தேசிய வேளாண் கூட்டுறவு சந்தைப்படுத்துதல் கூட்டமைப்பு , மற்றும் இந்திய உணவுக் கழகத்தால் கொள்முதல் செய்யப்பட்டன. இதன் மூலம் 1,83,989 விவசாயிகள் பயனடைந்துள்ளனர்.
- வரும் பருவமழைக் காலத்தைப் பயன்படுத்தும் வகையில், தேசிய மூங்கில் இயக்கத்தின் கீழ், நடவடிக்கைகளை மாநிலங்கள் தொடங்கியுள்ளன. உத்தரகாண்ட் மாநிலம், பித்தோரகார் மாவட்டத்தில், பணியாளர்களுக்கு முகக்கவசங்கள், உணவு உள்ளிட்ட வசதிகளை அளித்து, மூங்கில் நாற்று விடும் ஏற்பாடுகள் தொடங்கப்பட்டுள்ளன. குஜராத்தின், சபர்காந்தா, வன்சாடா மாவட்டங்களில் நாற்று விடும் பணிகள் அதிகரிக்கப்பட்டுள்ளன. அசாம் மாநிலத்தின், காம்ரூப் மாவட்டம், டிமோரியா வட்டாரத்தில் 585 ஹெக்டேரில், 520 விவசாயிகளைக் கொண்டு நாற்றுப் பணிகளை விவசாயிகள் உற்பத்தி அமைப்புகள் தொடங்கியுள்ளன.
- 24.3.2020 முதல் தற்போது வரை ஊரடங்கு காலத்தில், பிரதமரின் கிசான் சம்மான் நிதித்திட்டத்தின் கீழ், 8.938 கோடி விவசாயக் குடும்பங்கள் பயனடையும் வகையில், ரூ.17,876.7 கோடி வழங்கப்பட்டுள்ளது.
பிரதமர் அலுவலகம்
திரு ஆச்சாரியா வினோபா பாவேவின் பிறந்தநாளை முன்னிட்டு பிரதமர் அவருக்கு மரியாதை
திரு ஆச்சாரியா வினோபா பாவேவின் பிறந்தநாளை முன்னிட்டு பிரதமர் திரு நரேந்திர மோடி அவருக்கு புகழாரம் சூட்டியுள்ளார்.
பிரதமர் வெளியிட்டுள்ள தொடர் சுட்டுரைச் செய்திகளில் தெரிவித்திருப்பதாவது:
“தீண்டாமைக்கு முற்றிலும் எதிரானவர், இந்திய விடுதலை குறித்த தமது உறுதித்தன்மையில் மாற்றுக்கருத்து இல்லாதவர், அகிம்சையில் தீவிர நம்பிக்கை கொண்டிருந்தவர் மற்றும் ஆக்கபூர்வமான பணிகளை மேற்கொள்பவர் என்று மகாத்மா காந்தியால் வர்ணிக்கப்பட்டவர். அவர் ஒரு சிறந்த சிந்தனையாளர்.
திரு ஆச்சாரியா வினோபா பாவேவின் பிறந்தநாளை முன்னிட்டு அவருக்கு மரியாதைகள்.
இந்தியா சுதந்திரம் அடைந்த பிறகு உயரிய காந்திய சிந்தனைகளை திரு ஆச்சாரியா வினோபா பாவே முன்னெடுத்துச் சென்றார். ஏழைகள் மற்றும் பின்தங்கிய மக்களின் வாழ்க்கை தரம் மேம்படுத்தப்படுவதை உறுதி செய்வதை அவரது மக்கள் இயக்கங்கள் நோக்கமாகக் கொண்டிருந்தன. ஒன்றிணைந்த மனநிலை குறித்த அவரது வலியுறுத்தல் பல தலைமுறையினருக்கு தொடர்ந்து எழுச்சியூட்டும்.”
பிரதமர் அலுவலகம்
மத்திய வங்கியியல் விருதுகள் 2023-ல் ‘ஆண்டின் சிறந்த ஆளுநர்’ பிரிவில் விருது பெற்றதற்காக ரிசர்வ் வங்கியின் ஆளுநர் திரு சக்திகாந்த தாசுக்கு பிரதமர் வாழ்த்து
2023 ஆம் ஆண்டுக்கான மத்திய வங்கியியல் விருதுகள் 2023-ல் ‘ஆண்டின் சிறந்த ஆளுநர்’ பிரிவில் விருது பெற்றதற்காக, ரிசர்வ் வங்கியின் ஆளுநர் திரு சக்திகாந்த தாஸுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சிஎன்பிசி டிவி 18 -ன் செய்தியைப் பகிர்ந்து பிரதமர் ட்விட்டரில் கூறியிருப்பதாவது ;
"ரிசர்வ் வங்கியின் ஆளுநர் திரு சக்திகாந்த தாஸ் அவர்கள், 2023 ஆம் ஆண்டுக்கான மத்திய வங்கியியல் விருதுகளில் 'ஆண்டின் சிறந்த ஆளுநர் ' விருதை பெற்றிருப்பது, நமது நாட்டிற்கு மிகப்பெரிய பெருமையாகும். அவருக்கு வாழ்த்துகள்."
மனித வள மேம்பாட்டு அமைச்சகம்
அறிவாற்றல் மிக்க தனிநபர் நேர்மையான சமூகத்தின் முற்போக்கான சமூகத்தின் அடித்தளமாவார் – மத்திய கல்வி அமைச்சர்
இந்திய பொதுப்பள்ளிகள் கூட்டமைப்பின் 82-வது முதல்வர்கள் மாநாட்டில் மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் இன்று இணையம் வழியாக உரையாற்றினார்.
டூன் பள்ளி ஏற்பாடு செய்திருந்த இந்த நிகழ்ச்சியில் உரையாற்றிய அவர், சமூக ரீதியாகவும், பொருளாதார ரீதியாகவும் பின்தங்கியுள்ள பிரிவினருக்கு சிறப்பு முக்கியத்துவம் அளிப்பதுடன் சமமான அனைவரையும் உள்ளடக்கிய கல்விக்கு தேசிய கல்விக் கொள்கை  கவனம் செலுத்துகிறது என்றார்.
அறிவாற்றல் மிக்க தனிநபர் நேர்மையான சமூகத்தின் முற்போக்கான சமூகத்தின் அடித்தளமாவார் என்று அமைச்சர் குறிப்பிட்டார். கற்பதற்கும் பயன்படுத்துவதற்கும் அறிவை மற்றவர்களுக்குத் தருவதற்குமான மன உறுதி நெருப்பைக் கண்டுபிடிப்பதிலிருந்து வானில் நட்சத்திரங்களைக் கண்டறிவது வரை மனித சமூகத்தை உந்தியது என்றும் அவர் தெரிவித்தார். தமது குழந்தைகளுக்கு கல்வியை அடிப்படை உரிமையாக அளிப்பது எவ்வளவு சிறந்தது என்பதை அறிந்து அவர்களுக்கு வழிகாட்டுவதும் அவர்களின் ஆற்றலை வெளிக்கொண்டு வருவதும் இதன் மூலம் நமது நாட்டையும் இந்த உலகத்தையும் சிறந்ததாக அனைவரையும் உள்ளடக்கியதாக உருவாக்குவதும் ஒவ்வொருவரின் கடமையாகும் என்பதை அமைச்சர் வலியுறுத்தினார்.
1939-ல் ஒருசில உறைவிடப்பள்ளிகளுடன் தொடங்கப்பட்ட இந்தியப் பொதுப்பள்ளிகள் கூட்டமைப்பு தற்போது ராணுவப் பள்ளிகள் உட்பட 81 பள்ளிகள் பலத்துடன் இருப்பது மகிழ்ச்சி அளிக்கிறது என்று திரு தர்மேந்திர பிரதான் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1788869
-------
(Visitor Counter : 118
ரசாயனம் மற்றும் உரங்கள் அமைச்சகம்
மொஹாலியின் நிப்பர் அறிமுகப்படுத்தியுள்ள நோய் எதிர்ப்பு சக்தியை ஊக்குவிக்கும் மூலிகைத் தேநீர்.
தேசிய மருந்தியல் கல்வி மற்றும் ஆராய்ச்சி நிறுவனம் , நோய்த் தொற்றைத் தடுத்து, உடல் ரீதியான எதிர்ப்பு சக்தியை வலுபடுத்தி, நோய் எதிர்ப்பபை ஊக்குவிக்கும் மூலிகைத் தேநீரை அறிமுகப்படுத்தியுள்ளது. மொஹாலியின் எஸ்.ஏ.எஸ். நகரில் உள்ள நிப்பர் நிறுவனத்தின் இயற்கைப் பொருள்கள் துறை, நோய் எதிர்ப்பு சக்தியை ஊக்குவிக்கும் மூலிகைத் தேநீரை உருவாக்கியுள்ளது. இந்த மூலிகைத் தேநீர் நோய் எதிர்ப்பு சக்தியை தகுந்த அளவில் மாற்றி அமைப்பதை நோக்கமாகக் கொண்டுள்ளதால் கோவிட்-19 வைரஸ் தொற்றுக்கு தடுப்பு மருந்தாக இதனைப் பயன்படுத்தப்படலாம்.
இந்த மூலிகைத் தேநீர், உள்நாட்டில் கிடைக்கக் கூடிய அஸ்வகந்தா, கிலோ, முலேதி, துளசி மற்றும் கிரீன் டீ ஆகிய ஆறு மூலிகைகளின் கலவையாகும். நோய் எதிர்ப்பு சக்தியின் செயல்பாட்டை மேம்படுத்துவதையும், உணர்ச்சி முறையீட்டையும் கவனத்தில் கொண்டு, தேர்ந்தெடுக்கப்பட்ட விகிதத்தில் கலக்கப்படுகின்றன. சுவையான தன்மையை வழங்ககூடிய வகையில் மூலிகைத் தேநீரை தயாரிப்பது எளிதானதாகும்.
இந்தத் தேநீரை நாள் ஒன்றுக்கு மூன்று முறை எடுத்துக் கொள்ளலாம். குழந்தைகளுக்கும், வயதானவர்களுக்கும் இந்த தேநீர் பாதுகாப்பானது . இது தொண்டைக்கு இதமானது மற்றும் பருவகால காய்ச்சல் பிரச்சினைகளை எதிர்த்துப் போராடவும் உடலுக்கு உதவும். மூலிகைத் தேநீர், வளாகத்தில் உள்ள நிப்பர் மருத்துவத் தாவர தோட்டத்தில் இருந்து சேகரிக்கப்பட்ட / கொள்முதல் செய்யப்பட்ட அனைத்து மூலிகைகளைக் கொண்ட ஒரு உள்ளகத் தயாரிப்பாகும்.
(Visitor Counter : 208
ஜல்சக்தி அமைச்சகம்
உத்தராகண்டில் ஜல்ஜீவன் இயக்கத்தின் கீழ் ரூ.164.03 கோடி குடிநீர் விநியோகத்திட்டத்திற்கு ஒப்புதல்
உத்தராகண்டில் ஜல்ஜீவன் இயக்கத்தின் கீழ் ரூ.164.03 கோடி மதிப்பீட்டிலான குடிநீர் விநியோகத் திட்டத்திற்கு, மாநில அளவிலான திட்ட அனுமதி குழுவின் 23.12.20201 அன்று நடைபெற்ற கூட்டத்தில் ஒப்புதல் அளிக்கப்பட்டுள்ளது. ஒப்புதல் அளிக்கப்பட்டுள்ள 8 குடிநீர் திட்டங்கள், பல கிராமங்களுக்கு பயன் அளிக்கக் கூடிய திட்டங்களாகும். கிராமப்புறங்களில் உள்ள 9,200-க்கும் மேற்பட்ட வீடுகளுக்கு குழாய் மூலம் குடிநீர் இணைப்பு வழங்க இத்திட்டத்தில் வகை செய்யப்பட்டுள்ளது.
டேராடூன், நைனிடால், உத்தரகாசி, அல்மோரா, பாகேஸ்வர், மாவட்டங்களில் உள்ள 140 கிராமங்கள் இத்திட்டத்தின் மூலம் பயனடையும், கோடைக்காலத்தில் கடுமையான குடிநீர் பற்றாக்குறையை எதிர்கொண்டு வரும் இந்த கிராமங்களின் குடிநீர் பிரச்சினைக்கு டிசம்பர் 2022-க்குள் தீர்வு காணப்பட்டுவிடும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1784786
-------
(Visitor Counter : 137
மத்திய அமைச்சரவை
ஜம்மு-காஷ்மீர் மாநிலம் உதம்பூர் மாவட்டம் தர் சாலையில் 2 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 7.118 ஏக்கர் நிலத்தை கேந்திரிய வித்யாலய சங்கதத்திற்கு மாற்ற மத்திய அமைச்சரவை ஒப்புதல்.
ஜம்மு-காஷ்மீர் மாநிலம் உதம்பூர் மாவட்டம் தர் சாலையில் 2 ஆம் எண் கேந்திரிய வித்யாலயாவை கட்ட பாதுகாப்புத் துறைக்கு சொந்தமான 7.118 ஏக்கர் நிலத்தை கேந்திரிய வித்யாலய சங்கதத்திற்கு மாற்ற பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இதன் படி 7.118 ஏக்கர் நிலம் 30 வருடத்திற்கு குத்தகையாக அளிக்கப்படும். இதற்கு வருடத்திற்கு ரூ. 1/- வாடகையாக வசூலிக்கப்படும். இந்த குத்தகையை 30 ஆண்டுகளுக்கு இரண்டு முறை நீட்டித்துக்கொள்ளலாம்.
பின்னணி:
1985 ஆண்டு நிறுவப்பட்டதிலிருந்து தற்போது உதம்பூர் தர் சாலையில் உள்ள கேந்திரிய வித்யாலயா எண் 2 தற்காலிக கட்டிடங்களில் செயல்பட்டு வருகிறது. இந்த பள்ளியில் தற்போது 851 மாணவர்கள் கல்வி பயின்று வருகின்றனர். பாதுகாப்புத் துறையில் சேவை புரிந்துவரும் பணியாளர்களின் குழந்தைகள் படித்துவரும் இந்த பள்ளிக்கு சொந்த கட்டிட வசதி அமைந்தால் இந்த பள்ளி தேவையான அனைத்து உள்கட்டமைப்புகளையும் அமைத்து மேலும் தரமான கல்வியை அளிக்க முடியும்.
சுகாதாரம் மற்றும் குடும்ப நலத்துறை அமைச்சகம்
இந்திய கொரோனா மரபியல் கூட்டமைப்பு  பற்றிய கேள்வி பதில்
இந்திய கொரோனா மரபியல் கூட்டமைப்பு  என்பது, மத்திய அரசு கடந்தாண்டு டிசம்பர் மாதம் 30ம் தேதி நிறுவிய மரபியல் வரிசை ஆய்வகங்களின் தேசிய கூட்டமைப்பு ஆகும். ஆரம்பத்தில் இந்த தொகுப்பில் 10 ஆய்வகங்கள் இருந்தன. அதைத் தொடர்ந்து, இன்சாகாக் அமைப்பின் கீழ் உள்ள ஆய்வகங்களின் நோக்கம் விரிவுபடுத்தப்பட்டது.
இந்த தொகுப்பின் கீழ் தற்போது 28 ஆய்வகங்கள் உள்ளன. இவை, கொரோனாவின் மரபியல் வேறுபாடுகளை கண்காணிக்கின்றன.
கொரோனா வைரஸின் பரவல் மற்றும் பரிணாமம், அதன் பிறழ்வுகள் மற்றும் அதன் விளைவாக வரும் மாறுபாடுகள் ஆகியவற்றை முழுமையாகப் புரிந்து கொள்வதற்காக, மரபணு தரவின் ஆழமான வரிசைமுறை மற்றும் பகுப்பாய்வு தேவை உணரப்பட்டது. இந்த பின்னணியில், கொரோனா வைரஸின் முழு மரபணு வரிசைமுறையையும் நாடு முழுவதும் விரிவுபடுத்த இன்சாகாக் நிறுவப்பட்டது. இது வைரஸ் எவ்வாறு பரவுகிறது மற்றும் உருவாகிறது என்பதைப் பற்றிய நமது புரிதலுக்கு உதவுகிறது. இன்சாகாக்-ன் கீழ் செயல்படும் ஆய்வகங்களில் செய்யப்பட்ட மாதிரிகளின் பகுப்பாய்வு மற்றும் வரிசைப்படுத்துதலின் அடிப்படையில் மரபணு குறியீட்டில் ஏதேனும் மாற்றங்கள் அல்லது வைரஸில் உள்ள பிறழ்வுகள் கண்டறியப்படுகின்றன.
கொரோனா வைரஸ் மரபணுக்களை இந்தியா கடந்தாண்டு வரிசைப்படுத்த தொடங்கியது. ஆரம்பத்தில் இங்கிலாந்து, பிரேசில் மற்றும் தென் ஆப்பிரிக்கா ஆகிய நாடுகளில் இருந்து வந்த அல்லது அந்த நாடுகள் மூலமாக மாறி வந்த சர்வதேச பயணிகளின் மாதிரிகளை தேசிய வைராலஜி மையம், இந்திய மருத்துவ ஆராய்ச்சி கவுன்சில் ஆகியவை வரிசைப்படுத்தின. ஏனென்றால் இந்த நாடுகளில் திடீரென கொவிட் பாதிப்பு அதிகரித்தது. இந்த நாடுகளில் இருந்து வந்தவர்களின் ஆர்டிபிசிஆர் பாசிட்டிவ் மாதிரிகள் முன்னுரிமை அடிப்படையில் வரிசைப்படுத்தப்பட்டன.
இந்த முறை, அறிவியல் தொழில் ஆராய்ச்சி கவுன்சில், உயிரி தொழில்நுட்ப துறை, நோய் கட்டுப்பாட்டு தேசிய மையம் மற்றும் தனி நிறுவனங்களின் முயற்சிகளால் மேலும் விரவுபடுத்தப்பட்டது.
இந்தியாவின் ஆரம்ப கவனம், நாட்டில் உலகளாவிய மாறுபாடுகளின் பரவலை கட்டுப்படுத்துவதில் இருந்தது - ஆல்பா , பீட்டா  மற்றும் காமா  வகை கொரோனாக்கள் அதிகம் பரவும் தன்மையுடையதாக இருந்தது. இந்த மாறுபட்ட வகை கொரோனாக்களின் நுழைவை, இன்சாகாக் தீவிரமாக கண்காணித்தது. அதைத் தொடர்ந்து, டெல்டா மற்றும் டெல்டா பிளஸ் வகை கொரோனாக்களும் இன்சாகாக் ஆய்வகங்களில் நடத்தப்பட்ட முழு மரபணு வரிசைமுறை பகுப்பாய்வின் அடிப்படையில் அடையாளம் காணப்பட்டன.
நாட்டில் 35 மாநிலங்களில், 174 மாவட்டங்களில், மாறுபட்ட வகை கொரோனாக்கள் கண்டறியப்பட்டன. அதிக எண்ணிக்கையிலான மாறுபாடுகள், மகாராஷ்டிரா, தில்லி, பஞ்சாப், தெலங்கானா, மேற்குவங்கம் மற்றும் குஜராத்தில் கண்டறியப்பட்டன. இந்த மாறுபட்ட கொரோனா மாதிரிகள், ஆல்பா, பீட்டா, காமா மற்றும் டெல்டா வகையை சேர்ந்தது.
மகாராஷ்டிராவில் முதலில் கண்டறியப்பட்ட B.1.617 வகையின் பாதிப்பு பல மாவட்டங்களில் வழக்கத்துக்கு அதிகமாக இருந்தது. இது தற்போது நாட்டின் பல மாநிலங்களில் காணப்படுகிறது.
B.1.617.2.1  என்ற வகை, பொதுவாக டெல்டா பிளஸ் மாறுபாடு என அழைக்கப்படுகிறது. இது டெல்டா மாறுபாட்டை கூடுதல் பிறழ்வுடன் குறிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733310
பிரதமர் அலுவலகம்
காதி கிராம தொழில்கள் ஆணையத்தின் உலகிலேயே மிகப் பெரிய காதி தேசிய கொடிக்கு பிரதமர் பாராட்டுத் தெரிவித்துள்ளார்
விழா காலங்களில் காதி மற்றும் கைவினைப் பொருட்களை வாங்குவதற்கு வேண்டுகோள் விடுத்துள்ளார்
மகாத்மா காந்திக்கு புகழஞ்சலி செலுத்துவதற்காக லடாக்கில் உள்ள லே பகுதியில் உலகின் மிகப் பெரிய அளவிலான காதி தேசியக் கொடியை  பறக்க விட்ட காதி கிராம தொழில்கள் ஆணையத்தின் முயற்சிக்கு பிரதமர் திரு.நரேந்திர மோடி பாராட்டுத் தெரிவித்துள்ளார்.
“காதி மீது விரிவான ஆர்வம் கொண்டிருந்த மதிப்புக்குரிய பாபுவுக்கு ஒப்பற்ற புகழஞ்சலியாக இது உள்ளது.
இந்த விழாக்காலம் காதி மற்றும் கைவினைப் பொருட்களை உங்கள் வாழ்க்கையின் ஒரு பகுதியாகவும், தற்சார்பு இந்தியாவை கட்டமைக்கும் தீர்மானத்தை வலுப்படுத்துவதாகவும் அமைய வேண்டும்” என்று டுவிட்டரில் பிரதமர் பதிவிட்டுள்ளார்.
•••••••
(
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் விரைவில் 80.13 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 22-ஆம் தேதி வரை 80.13 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 48 லட்சம் டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 4.52 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756880
வெளியுறவுத்துறை அமைச்சகம்
இந்தியாவிற்கும் மொராக்கோவிற்கும் இடையே பயங்கரவாதத்திற்கு எதிரான கூட்டு செயல்பாட்டுக்குழு அமைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவிற்கும் மொராக்கோவிற்கும் இடையே பயங்கரவாதத்திற்கு எதிரான கூட்டு செயல்பாட்டுக்குழு அமைப்பதற்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை கூட்டத்தில் ஒப்புதல் அளிக்கப்பட்டுள்ளது.
பயங்கரவாத தாக்குதல் தொடர்பான வழக்குகளை எதிர்கொள்ள பயங்கரவாதத்திற்கு எதிரான இந்தியாவிற்கும் மொராக்கோவிற்கும் இடையேயான கூட்டு செயல்பாட்டுக்குழு உதவியாக இருக்கும். எனவே, புரிந்துணர்வு ஒப்பந்தம் பயங்கரவாத நடவடிக்கைகள் குறித்த தகவல்களைப் பெறுவதற்கும், பரிமாறிக் கொள்வதற்கும் அடிப்படையாக அமையும்.
பிரதமர் அலுவலகம்
டாக்டர் பாபாசாஹேப் அம்பேத்கர் நினைவுநாளையொட்டி பிரதமர் மரியாதை
டாக்டர் பாபா சாஹேப் அம்பேத்கர் நினைவுநாளையொட்டி அவருக்கு பிரதமர் திரு.நரேந்திர மோடி மரியாதை செலுத்தினார்.
“सामाजिक न्याय के लिए अपना जीवन समर्पित कर देने वाले पूज्य बाबासाहेब को उनके महापरिनिर्वाण दिवस पर कोटि-कोटि नमन। उन्होंने संविधान के रूप में देश को अद्वितीय सौगात दी, जो हमारे लोकतंत्र का आधारस्तंभ है। कृतज्ञ राष्ट्र सदैव उनका ऋणी रहेगा", என்று பிரதமர் தெரிவித்தார்.
Narendra Modi
✔@narendramodi
सामाजिक न्याय के लिए अपना जीवन समर्पित कर देने वाले पूज्य बाबासाहेब को उनके महापरिनिर्वाण दिवस पर कोटि-कोटि नमन। उन्होंने संविधान के रूप में देश को अद्वितीय सौगात दी, जो हमारे लोकतंत्र का आधारस्तंभ है। कृतज्ञ राष्ट्र सदैव उनका ऋणी रहेगा।
மத்திய அமைச்சரவை
இந்தியாவுக்கும் கிர்கிஸ்தானுக்கும் இடையில் சட்டபூர்வ எடை அளவியல் துறையில் புரிந்துணர்வு ஒப்பந்தம் கையெழுத்திட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் இந்தியாவுக்கும் கிர்கிஸ்தானுக்கும் இடையில் சட்டபூர்வ எடை அளவியல் துறையில் புரிந்துணர்வு ஒப்பந்தம் கையெழுத்திட ஒப்புதல் அளிக்கப்பட்டது. ஜூன் 13-14, 2019ல் நடைபெறும் SCO நிகழ்வின் போது இந்தப் புரிந்துணர்வு ஒப்பந்தம் கையெழுத்திடப்படும்.
பயன்கள்:
- உற்பத்தியாளர்கள் மற்றும் நுகர்வோர் இடையே பரஸ்பர வணிகத் தீர்வு செய்யப்படுவதை எடை அளவியல் சார்ந்து கண்காணிப்பதில் உள்ள அனுபவங்களைப் பகிர்ந்து கொள்வது ஆகியவை இதன் மூலம் நடைபெறும்
(- சட்டபூர்வ எடை அளவியல் தொடர்பான தகவல்கள் மற்றும் ஆவணங்களைப் பரிமாற்றம் செய்து கொள்வது;
- சட்டபூர்வ எடை அளவியல் விஷயங்களைக் கையாளும் அதிகாரிகள் மற்றும் அதிகாரிகள் அல்லாதவர்களுக்கான பயிற்சித் திட்டங்களை உருவாக்குதல்;
- சட்டபூர்வ எடை அளவியல் துறையில் பரஸ்பர ஒத்துழைப்புக்காக அதிகாரிகள், நிபுணர்கள் மற்றும் தொழில் வல்லுநர்களைப் பரிமாற்றம் செய்து கொள்வது.
- பரஸ்பர நலன்களைக் கருத்தில் கொண்டு நடைபெறும் பொருத்தமான கருத்தரங்குகள், பயிலரங்குகள், கூட்டங்கள், இணைப்பு கற்றல் திட்டங்கள் உள்ளிட்டவற்றில் பங்கேற்பது;
- முன்னரே பேக்கேஜ் செய்யப்பட்ட சரக்குகளுக்கான தேவைகள் பட்டியலை உருவாக்குதல் மற்றும் முன்னரே பேக்கேஜ் செய்த சரக்குகள் மீது அரசு எடை அளவியல் கண்காணிப்பை செயல்படுத்துதல்;
- முன்னரே பேக்கேஜ் செய்த சரக்குகள் குறித்த விதிகள்/ ஒழுங்குமுறைகள் அமலாக்கத்தின் நிலையை ஆய்வு செய்தல்;
பிரதமர் அலுவலகம்
பிரமுக் சுவாமி மகராஜ் அவர்களின் ஜெயந்தியையொட்டி பிரதமர் மரியாதை
பிரமுக் சுவாமி மகராஜ் அவர்களின் ஜெயந்தியை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிஏபிஎஸ் சுவாமிநாராயண் சன்ஸ்தாவின் ட்விட்டர் பதிவுக்கு பதிலளித்து, பிரதமர் வெளியிட்டுள்ள ட்விட்டர் பதிவு வருமாறு;
"பிரமுக் சுவாமி மகராஜ் அவர்களின் ஜெயந்தியையொட்டி அவருக்கு எனது மரியாதையை செலுத்துகிறேன். அவருடன் பலமுறை கலந்துரையாடும் வாய்ப்பை நான் பெற்றதும், அவரிடமிருந்து அதிக பாசத்தைப் பெற்றதும் பெரும் பாக்கியமாக கருதுகிறேன். அவர் சமூகத்திற்கு ஆற்றிய சேவைகளுக்காக உலக அளவில் போற்றப்படுகிறார்."
பிரதமர் அலுவலகம்
பாய் தூஜ் நாளன்று மக்களுக்குப் பிரதமர் வாழ்த்து தெரிவித்துள்ளார்
பாய் தூஜ் நாளன்று மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது:
"सभी देशवासियों को भाई दूज की ढेरों शुभकामनाएं।
“புனித பாய் தூஜ் நாளன்று அனைவருக்கும் நல்வாழ்த்துக்கள்”
அறிவியல் மற்றும் தொழில்நுட்பத்துறை
உள்நாட்டில் லித்தியம்-அயன் மின்கலம் தொழில்நுட்பத்தை உருவாக்க மத்திய அரசின் ஏஆர்சிஐ, பெங்களூர் நிறுவனத்துடன் ஒப்பந்தம்
லியான் மின்கல தொழில்நுட்பத்தை ஊக்குவிக்க லியான் மின்கலன்களை உருவாக்குவதற்கான பரிசோதனைக் கூடம் பெங்களூரில் விரவைில் அமைக்கப்படவுள்ளது.
இதற்காக மத்திய அறிவியல் மற்றும் தொழில்நுட்பத் துறையின் பவுடர் மெட்டலார்ஜி மற்றும் மெட்டீரியல்ஸ்-க்கான சர்வதேச மேம்பட்ட ஆராய்ச்சி மையம், பெங்களூரில் உள்ள என்சுயர் ரிலையபிள் பவர் சொல்யூஷன்ஸ் நிறுவனத்துடன் தொழில்நுட்பப் பரிமாற்ற ஒப்பந்தத்தை கடந்த 25ம் தேதி செய்தது.
தற்சார்பு இந்தியா திட்டத்தின் கீழ் இந்த ஒப்பந்தம் செய்யப்பட்டுள்ளது. லியான் மின்கல நடைமுறையில் ஏற்படுத்தப்பட்டுள்ள நிபுணத்துவம், எலக்ட்ரிக் ஸ்கூட்டர்களில் லியான் மின்கலப் பயன்பாட்டின் வெற்றி ஆகியவற்றின் அடிப்படையில் இந்த தொழில்நுட்பப் பரிமாற்றம் இருக்கும்.
இது குறித்து ஏஆர்சிஐ நிர்வாக கவுன்சில் தலைவர் டாக்டர். அனில் ககோதார் கூறுகையில், ‘‘ஏர்சிஐ மற்றும் என்சுயர் ரிலையபிள் பவர் சொல்யூஷன்ஸ் இடையேயான கூட்டுறவு, பருவநிலை மாற்ற சவால்களுக்குத் தீர்வு காண்பதில் முக்கியமான மைல்கல், எனவும், இதுபோன்ற தொழில்சூழல் நாட்டில் உருவாக இந்த ஒப்பந்தம் முன்மாதிரியாக இருக்கும்’’ என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775610
சிறப்பு சேவைகள் மற்றும் கட்டுரைகள்
நிவர் புயலை எதிர்கொள்ள தயார் நிலையில் தேசிய பேரிடர் மீட்பு படை
தமிழ்நாடு மற்றும் புதுச்சேரிக்கு புயல் எச்சரிக்கை விடுக்கப்பட்டதை தொடர்ந்து, மீட்பு மற்றும் நிவாரணப் பணிகளுக்கு தேவையான நடவடிக்கைகளை தேசிய பேரிடர் மீட்பு படை எடுத்தது.
நவீன உபகரணங்கள் மற்றும் தொலைதொடர்பு சாதனங்களுடன் தேசிய பேரிடர் மீட்பு படையினர் தயார் நிலையில் உள்ளனர். நிலைமையை உன்னிப்பாக கண்காணித்து வரும் தேசிய பேரிடர் மீட்பு படை, உள்ளூர் நிர்வாகங்களுடன் தொடர்ந்து தொடர்பில் உள்ளது.
தமிழகம், புதுச்சேரி மற்றும் ஆந்திரப் பிரதேசத்தில் வெள்ள பாதிப்பு ஏற்படக் கூடிய சாத்தியமுள்ள பகுதிகளுக்கு, 25 தேசிய பேரிடர் மீட்பு படை குழுக்கள் அனுப்பி வைக்கப்பட்டுள்ளன. இவற்றில், கடலூரில் 6, விழுப்புரத்தில் 3, சென்னை மற்றும் செங்கல்பட்டில் தலா 2, மயிலாடுதுறை மற்றும் நாகப்பட்டினம் மாவட்டங்களில் தலா ஒன்று என 15 குழுக்கள் தமிழகத்தில் உள்ளன.
புதுச்சேரிக்கு மூன்று குழுக்களும் காரைக்காலுக்கு ஒரு குழுவும் அனுப்பி வைக்கப்பட்டுள்ளன. மேலும், ஆந்திரப் பிரதேசத்தில் உள்ள நெல்லூர் மாவட்டத்துக்கு 3 குழுக்களும், சித்தூர் மாவட்டத்திற்கு ஒரு குழுவும் அனுப்பி வைக்கப்பட்டுள்ளன.
நிலைமையின் தீவிரத்தை கருத்தில் கொண்டு விஜயவாடா மற்றும் விசாகப்பட்டினத்தில் தேசிய பேரிடர் மீட்பு குழுவினர் தயார் நிலையில் வைக்கப்பட்டுள்ளனர்.
தேசிய பேரிடர் மீட்புப் படையின் தலைமை இயக்குநர் திரு சத்ய நாராயண் பிரதான் நேரடியாக நிலைமையை கண்காணித்து வருகிறார். மாநில நிர்வாகிகளுடன் தேசிய பேரிடர் மீட்பு படை தொடர்ந்து தொடர்பில் இருந்து வருகிறது. 24 மணி நேரமும் செயல்படும் ஒரு கட்டுப்பாட்டு அறையும் நிலைமையை கண்காணித்து வருகிறது.
இளைஞர் நலன் மற்றும் விளையாட்டு அமைச்சகம்
பாகுவில் நடைபெறும் ஐ.எஸ்.எஸ்.எஃப் துப்பாக்கி சுடுதல் உலக சாம்பியன்ஷிப் போட்டியில் பங்கேற்க 34 இந்திய துப்பாக்கி சுடுதல் வீரர்களுக்கு இளைஞர் நலன் மற்றும் விளையாட்டு அமைச்சகம் நிதி அளித்துள்ளது
அஜர்பைஜானின் பாகுவில் நடைபெறவிருக்கும் ஐ.எஸ்.எஸ்.எஃப் உலக சாம்பியன்ஷிப்பில் இந்திய அணி பங்கேற்க இளைஞர் நலன் மற்றும் விளையாட்டு அமைச்சகம் நிதியுதவி அளிக்கிறது, இதில் 17 வீரர்கள் மற்றும் 17 வீராங்கனைகள் உட்பட மொத்தம் 34 இந்திய துப்பாக்கி சுடுதல் வீரர்கள் பங்கேற்கின்றனர்.
துப்பாக்கி சுடும் வீரர்கள் 34 பேர், பயிற்சியாளர்கள் 15 பேர், 8 உதவி பணியாளர்கள் உட்பட 57 உறுப்பினர்களைக் கொண்ட துப்பாக்கி சுடுதல் குழுவுக்கு நிதியுதவி அளிக்கப்படும்.
இந்த நிகழ்வில் போட்டியிடும் 34 துப்பாக்கி சுடும் வீரர்களில், 24 பேர் ஒலிம்பிக் பதக்க இலக்கு திட்டம் விளையாட்டு வீரர்கள் மற்றும் 7 பேர் கேலோ இந்தியா விளையாட்டு வீரர்கள் ஆவர்.
இந்த நிகழ்வு ஆகஸ்ட் 14, 2023 அன்று தொடங்கி செப்டம்பர் 1, 2023 அன்று முடிவடையும். 15 போட்டிகளில் மொத்தம் 48 ஒலிம்பிக் ஒதுக்கீடுகள் வழங்கப்படுவதால் பாரிஸ் ஒலிம்பிக்கில் இந்தியா பங்கேற்க இது முக்கியமான போட்டியாகும். ஐ.எஸ்.எஸ்.எஃப் துப்பாக்கி சுடுதல் உலக சாம்பியன்ஷிப்பின் 2022 பதிப்பில், இந்தியா 12 தங்கம், 9 வெள்ளி மற்றும் 13 வெண்கலம் உட்பட 34 பதக்கங்களை வென்று ஒட்டுமொத்த பதக்க பட்டியலில் சீனாவுக்கு அடுத்தபடியாக இரண்டாவது இடத்தைப் பிடித்தது.
இப்போட்டியில் பங்கேற்கும் 34 இந்திய துப்பாக்கி சுடுதல் வீரர்கள் -
1 திவ்யான்ஷ் சிங் பன்வார் – ஒலிப்பிக் பதக்க இலக்குத் திட்ட தடகள வீரர்
2 ரமிதா - ஒலிப்பிக் பதக்க இலக்குத் திட்ட தடகள வீராங்கனை
3. ஐஸ்வர்யா பிரதாப் சிங் தோமர் - ஒலிப்பிக் பதக்க இலக்குத் திட்ட தடகள வீரர்
4. மெஹுலி கோஷ் - டாப்ஸ் தடகள வீராங்கனை
5. ஹிருதய் ஹசாரிகா - டாப் தடகள வீராங்கனை
6. டோய்லோத்தமா சென் - டாப்ஸ் தடகள வீரர்
7 அகில் ஷியோரன் - டாப் தடகள வீரர்
8 சிஃப்ட் கவுர் சாம்ரா - டாப்ஸ் தடகள வீராங்கனை
9. நீரஜ் குமார் - டாப் தடகள வீரர்
10 ஆஷி சவுக்சே - டாப்ஸ் தடகள வீரர்
11. சரப்ஜோத் சிங் - டாப் தடகள வீரர்
12 மணினி கௌசிக் - டாப் தடகள வீராங்கனை
13. ஷிவா நர்வால் - டாப்ஸ் தடகள வீரர்
14 திவ்யா டி.எஸ் - டாப்ஸ் தடகள வீராங்கனை
15 அர்ஜூன் சிங் சீமா - டாப் தடகள வீரர்
16. இஷா சிங் - டாப் தடகள வீராங்கனை
17 அனீஷ் - டாப் தடகள வீரர்
18 பாலக் - கேலோ இந்தியா தடகள வீரர்
19 விஜய்வீர் சித்து - டாப் தடகள வீரர்
20 ரிதம் சங்வான் - டாப்ஸ் தடகள வீரர்
21. ஆதர்ஷ் சிங் - டாப் தடகள வீரர்
22. மனு பாக்கர் - டாப் தடகள வீரர்
23 பிருத்விராஜ் தொண்டைமான்
24 மனிஷா கீர் - கேலோ இந்தியா தடகள வீராங்கனை
25 கினான் செனாய் - கேலோ இந்தியா தடகள வீரர்
26 ப்ரீத்தி ரஜக் - கேலோ இந்தியா தடகள வீராங்கனை
27 ஜோராவர் சிங் சந்து
28. ராஜேஸ்வரி குமார்
29 அனந்த்ஜீத் சிங் நருகா - கேலோ இந்தியா தடகள வீரர்
30 கனேமத் செகோன் - டாப்ஸ் தடகள வீரர்
31 அங்கத்வீர் சிங் பஜ்வா
32 பரினாஸ் தலிவால் - கேலோ இந்தியா தடகள வீரர்
33. குர்ஜோத் சிங் கான்குரா - டாப் தடகள வீராங்கனை
34 தர்ஷனா ரத்தோர் - கேலோ இந்தியா தடகள வீரர்
ரசாயனம் மற்றும் உரங்கள் அமைச்சகம்
2019 ஏப்ரல் முதல் 2020 ஜனவரி வரை, ரூ.2.68 லட்சம் கோடிக்கு ஏற்றுமதி செய்து முதல் முறையாக முதலிடம் பிடித்த ரசாயனம் மற்றும் பெட்ரோ ரசாயனத் தொழில் துறைக்கு திரு. சதானாந்த கவுடா வாழ்த்து
நாட்டில் முதல் முறையாக ரசாயனம் மற்றும் பெட்ரோ ரசாயனத் தொழில் துறை ஏற்றுமதியில் முதல் இடத்தைப் பிடித்துள்ளதற்கு மத்திய ரசாயனம் மற்றும் உரத்துறை அமைச்சர் திரு. டி.வி.சதானந்த கவுடா வாழ்த்து தெரிவித்துள்ளார். இந்தியாவை ரசாயனம் மற்றும் பெட்ரோ ரசாயன உற்பத்தியில் உலக அளவில் மையமாக உருவாக்கவும், உலகுக்கு தரமான ரசாயனப் பொருட்களை விநியோகிக்கவும் இந்தத் துறைக்கு முழு ஆதரவு வழங்கப்படும் என்று அவர் உறுதியளித்துள்ளார்.
இந்தச் சாதனையை நிகழ்த்த தமது துறை பெரும் பங்காற்றியுள்ளதைக் குறிப்பிட்டு திரு.கவுடா வெளியிட்டுள்ள டுவிட்டர் பதிவில், ‘’ எனது ரசாயனம் மற்றும் பெட்ரோ ரசாயனத் துறை மேற்கொண்ட தொடர் முயுற்சிகளின் பலனாக, இந்தத் துறை முதல் முறையாக உயர் ஏற்றுமதி பிரிவில் இடம் பிடித்துள்ளது’’ என்று கூறியுள்ளார்.
2019 ஏப்ரல் முதல் 2020 ஜனவரி வரை, கடந்த இதே காலத்துடன் ஒப்பிடுகையில், ரசாயனங்கள் ஏற்றுமதி 7.43% உயர்ந்துள்ளதாக அவர் தெரிவித்துள்ளார். இந்தக் காலகட்டத்தில் ரூ.2.68 லட்சம் கோடிக்கு ரசாயனப் பொருட்கள் ஏற்றுமதி செய்யப்பட்டுள்ளது. நாட்டின் மொத்த ஏற்றுமதியில் இது 14.35 % ஆகும்.
(Visitor Counter : 137
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.23.6 லட்சம் மதிப்புள்ள தங்கம் பறிமுதல்
சென்னை விமான நிலையத்தில் ரூ.23.6 லட்சம் மதிப்புள்ள தங்கத்தை, சுங்க அதிகாரிகள் பறிமுதல் செய்தனர்.
துபாயில் இருந்து சென்னைக்கு தங்கம் கடத்தி வரப்படுவதாகக் கிடைத்தத் தகவலையடுத்து, சென்னை விமான நிலையத்தில் சுங்க அதிகாரிகள் கடந்த சனிக்கிழமை சோதனை நடத்தினர். துபாயில் இருந்து வந்த இண்டிகோ விமானத்தில் நடத்தப்பட்ட சோதனையில், பயணி இருக்கை ஒன்றுக்கு அருகில் விமானத்தின் பக்கவாட்டு பகுதியில் 406 கிராம் எடையில் தங்கப் பசை பொட்டலம் மறைத்து வைக்கப்பட்டிருந்தது. அதிலிருந்து 309 கிராம் சுத்த தங்கம் பிரித்தெடுக்கப்பட்டது. இவற்றின் மதிப்பு ரூ.15.72 லட்சம்.
அதே விமானத்தில் வந்த திரு கலில் ரகுமான்  என்ற பயணியிடம் நடத்தப்பட்ட சோதனையில், 176 கிராம் தங்கப் பசை பறிமுதல் செய்யப்பட்டது. இதிலிருந்து 154 கிராம் சுத்த தங்கம் பிரித்தெடுக்கப்பட்டது. இவற்றின் மதிப்பு ரூ.7.84 லட்சம்.
கைப்பற்றப்பட்ட மொத்த தங்கத்தின் எடை 463. இதன் மதிப்பு ரூ. 23.6 லட்சம் என சென்னை சர்வதேச விமான நிலைய சுங்க ஆணையர் வெளியிட்டுள்ள செய்திக் குறிப்பில் தெரிவித்துள்ளார்.